钦定古今图书集成/明伦汇编/闺媛典/第030卷 > 《韩维母蒲氏王氏赠秦国夫人制》前人
## 钦定古今图书集成/明伦汇编/闺媛典/第030卷 > 《韩维母蒲氏王氏赠秦国夫人制》前人

慎终追远，仁也。显亲杨名，孝也。得志行道，泽可以及
天下，而富贵不能及其亲，天也。虽不能及，而追荣之
典，可以贯幽明。褒大之训，可以表后世，礼也。呜呼！此
亦仁之至，义之尽矣。具官韩维故母蒲氏王氏，族为
世望，德为女师。恭俭以成其夫，严敬以成其子。使朕
获老成之佐，以济艰难之初。宜推异恩，以报旧德。